
Seyîd Elî Rehmanî: 


'PDKI her tim 
çekdar bûye, 
\ê her tim çek 
li ser milan 
nebûye" 


“Hevalekî me ji 
aliyê îtiiaata îranê 
ve hate girtin, û 
di bin îşkencê de 
canê xwe ji dest 
q da” 

Deqa nameya birêz Mistefa Hicrî bo 
Endamên Encûmena Parêzerên... 


Komara îslamiya îranê û leyîza bi ^ 

Di rêûresmekê de ku ji aliyê Na- 
wenda Dadwerên Amerîkayê, di 
Dadgeha Federal a bajarê Niyoy- 
orkê de pêk hat, rêz ji du dozgerên 
payebilind ên dadgeha Mîkonosê 
hate girtin. Ew rêûresm bi hewl û 
tekoşîna Ro'ya Hekakiyan nivîska- 
ra pirtûka "Bikujên koşka Fîroze" 
û Xanima "Ciwana Sîbirt", dadw- 
era Dadgeha Federal ya Amerîka 
li beşa rojhilata bajarê Niyoyorkê 
de pêk hat. 


Di vê rêûresmê de serbarê "C. D. 
Bîndîngil” balyozê berê yê Amerî- 
kayê li welatên Alman, Utrîş û Si- 
wîsê, çend kes ji dadwer û parêz- 
erên endamê "Nawenda Parêzerên 
bajarê Niyoyorkê" jî beşdar bûn. 

Herwisa rêzdar Mistefa Hicrî 
sekreterê giştî yê PDKÎ jî, di vê 
derheqê de nameyek ji Endamên 
Encûmena Parêzerên Federal a 
Amrîkayê re şand, ku di beşek ji 
vê nameyê de hatibû: "Ez pîroz- 


bahiyê ji we rêveberên rêûresma 
xelatkirina dadwerên cesûr yên 
dadgeha naskirî bi Mîkonosê di- 
kim, bi hegera vê pêşdestiya hêja 
û nû ya ku we afirandî, û sipas û 
pêzanînên xwe pêşkeşî we dikim". 

Di dawiya vê rê û resmê de, "Ra- 
birt Kohîn", berpirsyarê Nawenda 
Parêzerên Dadgeha Federal, her 
du dozger bona wergirtina xelatên 
rêzgirtinê bang kirin, û ragehand 



ku eva yekemîn car di dîrokê de ye 
ku xelatên bi vî awayî bi dadwerên 
ku xelkê Amerîkayî nebin, tê dayîn. 
Her du dozgerên giştî û dozgerê 
pêşîn yê Alman "Eleksander Fûn 
Şital, û Birno Yost" di nava çepikên 
beşdarên rêûresmê, û kêfxweşiya 
Kurdan de, xelatên xwe wergirtin. 
Hêjayî basê ye ku xwînerên hêja 
dikarin berfirehiya vê nûçeyê di 
rûpela çarê de bixwînin. 

Sergotar 


Deqa Nameya birêz Mistefa Hicrî bo Endamên 
Encûmena Parêzerên Federal a Amrîka 



Cinayet di zanînge- 
han de 


D i welatê me de, ne tenê ber- 
pirsyarên dewletî û dezge- 
ha dadweriyê bo girtina 
tawanbaran çalak ninin, belkû ew 
di warê serkut û zulm û zordariyê 
û pêkanîna bûyerên bi şik û guman 
de gellek çalak in. 

Mînaka herî dawiyê di vê der- 
heqê de, kuştina Şeyda Hatemî 
xwendekara Kurd, di zanîngeha 
Nazlûyê ya ser bi Urmiyê de ye. 
Bêguman bilez hilgirtina termê 
navbirî û bilez veguhastina termê 
wê bo nexweşxaneyê, û pêşgirî ji 
lêgerîna li cihê kuştina wê, şik û 
gumana vê yekê zêde dike ku destê 
berpirsayrên rejîmê di vê cinay- 
etê de hebe. Bi taybet dema ku em 
dibînin ji bilî Şeydayê,keçeke Kurd 
ya xwendekar bi navê Seher Çoynî, 
xwendekarê bi navê Koroş Sofiye, 
û xelkê Sinê, bi awayekî cihê şik û 
gumanê canê xwe ji dest dan. 

Li gorî nasyariya ku me li ser 
deshilatdarên rejîma îranê heye, 
dûr nine ku çavê wan ba negre ku 
bibînin keç û xortên Kurd weha rû li 
zanîngehan kirine, û deshilatdarên 
rejîmê vê yekê meztirîn metirsî bo 
ser deshilata xwe dizanin. 

Lê niha erkên li ser milê keç û 
xortên Kurd ji her demekê giran- 
tir e. Ew dibe bi yekdengiya xwe û 
piştgiriya malbata Şeydayê di vê qo- 
naxa hestiyar de, vê peyamê bidne 
rejîma îranê ku hekî ew dadperwer 
in, bila heya eşkerekirina bikujan 
dest ji hewlên xwe hilnegrin. 

Herwisa vê peyamê bidin wan ku 
ew ne tenê dev ji xwendinê ber- 
nadin, belkû ewê xwendegehan 
jî bikne qada xebat û tekoşîna bo 
gihîştina bi mafên xwe yê mirovî. 

Em hêvîdar in ku gelê Kurd bi yekî- 
tiya xwe destên li pişt vê cenayetê 
eşkere bikin, û riha Şeydaya cane- 
merg û xwendekarên din ên Kurd, 
ku qedera wan jî wekî ya Şeydayê 
bûye, şa bikin. 


'W’^Furdistanmedia: Birêz 
MistefaHicrî,sekreterê 
.A. ^Lgiştî yê Partiya 
Demokrat a Kurdistana îranê, 
derheq xelatkirina parêzerên 
Dadgeha Mîkonosê, ji aliyê 
Encûmena Parêzerên Fed- 
eral a Amrîkayê ve, nameyek 
ji vê encûmenê re şand. Deqa 
nameya han bi vî awayî ye: 

Endamên Encûmena Parêzerên 
Federal a Amrîka! 

Partiya Demokrat a Kurdistana 
îranê, heyamê 68 salan e ku ji bo 
gehîştin bi îraneke demokratîk 
û dabînbûna mafên siyasî û 
neteweyî ên Kurd li Kurdis- 
tana îranê xebatê dike, û di vê 
pêxemê de bi hezaran xebat- 
karên siyasî yên xwe di serdemê 
deshilatdariya rejîma Paşatî û 
rejîma Komara Îslamî de, kirine 
qurbanî. 

Dr. Sadiq Şerefkendî, sekreterê 
giştî yê wê demê yê PDKÎ, û 
hevalên wî, di 17’ê Septembera 
sala 1992’an, di restûrana Mîko- 
nos a li bajarê Berlîna paytexta 
Alman, bi destê terorîstên hi- 
nartî yên rejîma Taranê ve hatin 
terorkirin, ku ew jî çend kesek 
bûn ji wan hezaran kesên ku 
cane xwe gorî kirin. 


Piştî xebat û tekoşîna bê raw- 
estan a nizîk bi sê salan ya dadw- 
erên Dadgeha Berlînê, rêve- 
berên wê cenayetê di dadgehê 
de, derheq kiryarên cenayeta ku 
encam dabûn, hatin cezakirin, û 
ya ji hemiyê girîngtir eva bû ku 
ew dadwerên bivêr û cesûr bi tu 
awayekî li hemberî gef û daxwa- 
zên tu aliyekî, teslîm nebûn, û bi 
awayekî fermî û di biryar û hik- 
meke dîrokî de, rastiya han dan 
eşkerekirin ku ew teror ji aliyê 
kopka deshilata Komara Îslamî 
anku rêberê Rejîma îranê, serko- 
mar û serokê dezgeha zaniyarî 
ya rejîmê ve, pilana vê hatibû 
darêtin û biryara encamdana wê 
hatibû derkirin. 

Encama karê dadgehê û rage- 
handina vê encamê, harîkar bû 
ji wê yekê re ku Komara Îslamî 
dawiyê bi rêze terorên xwe li dijî 
azadîxwazên îranê di welatên 
Rojava de bîne,û ew yek ji bo 
PDKÎ û gelê Kurd li Kurdistana 
îranê, cihê keyfxwaşiyê bû. 

Bi taybetî bi hegera vê yekê ku 
sê sal berî terora Berlînê, Sekre- 
terek din yê PDKÎ, Dr. Ebdulre- 
hman Qasimlo, her ji aliyê wê 
hikûmetê ve, di 13.07.1989’an, 
û li ser maseya gotûbêjan, tevî 
nûner û şandiyên rejîma Teh- 
ranê, li Viyena paytextê dewleta 


Nemsa hat terorkirin û mixabin 
"Dezgeha Dadê ya Nemsa”yê, ne 
tenê ew terorîstên ku ber destê 
wan bûn ceza nekirin, belkû 
bixwe ew bo Tehranê şandin, û 
li wir ji aliyê deshilatdarên Teh- 
ranê ve hatin xelatkirin. 

Niha ku bi biryareke bi cî ya we, 
dadwerên wê demê ên Dadgeha 
Berlînê, bi hegera bi cih gehan- 
dina erkê pirofîşnal yê xwe di 
karê dadweriyê de, têne xelatki- 
rin, em pir keyfxweş in. 

Bi vê hincetê ji aliyê xwe û PDKÎ 
û dikarim bêjim ji aliyê neteweya 
Kurd li Kurdistana îranê ve, 
pîrozbahiyê ji wan dadwerên 
rêzdar dikim bo wergirtina vê 
xelata ku hêjayî xelatdayînê ne. 

Herwisa pîrozbahiyê ji we rêve- 
berên rêûresma xelatkirina 
dadwerên bivêr yê dadgeha 
naskirî bi Mîkonosê dikim bi 
hegera vê pêşdestiya hêja û nû 
ya ku we afirandî, û sipas û pê- 
zanînên xwe pêşkeşî we dikim. 

Partiya Demokrat a Kurdis- 
tana îranê 
Mistefa Hicrî 
25.02.2014 

















Seyîd Elî Rehmanî: 

“Bi raya min li mîtînga PDKÎ di bajarê Mehabadê de, 

250 hezar kes beşdar bibûn". 




ll'ê Reşemeya sala 1357’an 
(Adara sala 1979) a Rojî salvege- 
ra birêveçûna mîtînga Mehabadê 
û ragehandina xebata eşkere ya 
PDKÎ ye. Di vê roja dîrokî de, ku 
19 rojan piştî serkevtina şoreşa 
gelên îranê bû, Dr. Qasimlo 
sekreterê giştî yê PDKÎ peyamek 
pêşkêş kir. 

Di vê peyamê de navbirî piştgiriya 
PDKÎ ji şoreşa xelkê Kurdis- 
tanê û hemû gelên îranê rage- 
hand, û banga yekîtî û biratiyê di 
navbera neteweyên îranê û hêzên 
nîştimanperwer de kir, û herwisa 
derheqê pîlanên dijminan bona 
binpêkirina mafê neteweya Kurd 
hişdarî da. 

Malpera Kurdistanmedia bona 
zêdetir agehdarbûna ji rewşa 
wê demê ya Kurdistan û îranê, 
gotûbêjek di gel Seyîd Elî Reh- 
manî yek ji beşdarên mîtînga Me- 
habadê pêk anî, ku deqa gotûbêjî 
bi vî rengî ye: 

H: Kurdistanmedi 

Kurdistanmedia: Hûn wekî kes- 
ekî ku di mîtînga Mehabadê de, 
dema ku xebata eşkere ya PDKÎ 
hate ragehandin de, beşdar bûn, 
bi baweriya we çend kes beşdarî 
mîtîngê bibûn? 


tiye ku bi çi şêweyekê bas jê kirine, 
diyare rojnameyan nivîsandibûn ku 
90 heya 100 hezar kesî têde beşdarî 
kirine, lê bi raya min 250 hezar kes 
têde beşdar bibûn. Dikarim bêjim 
ew hinda ku xelkê hizbî, û dostên 
partiya me hatibûn, du hember jî, 
xelkê asayî hatibûn. 

Kurdistanmedia: Bo çi ew hemû 
xelka di rêûresma eşkerebûna xe- 
bat PDKÎ de beşdarî kirin? Hew- 
cehiya ragehandina xebata eşkere 
ya PDKÎ çi bû? 

Seyî Elî Rehmanî: Di vê serdemê de 
rewş ecêb û cihê heyrîmanê bû, kes- 
ên ku rewşa wê demê nedîtibûn, her 
çi di vê derheqê de bixwînin, her ne 
tewaw e, ji ber ku di dawiya salên 
deshilata pehlewî de, rewş bi awayekî 
bû, ku her girûpek di eşkerekirina 
helwestên xwe de serbest û azad 
bû, yan aliyê kêm, eva encama rewşa 
şoreşgerî bû, bo mînak di wê ser- 
dema dijwar de, Sîros Nehawendî ku 
wezîrê derbarê bû, girûpeke gellek 
gellek çep bi navê "Şefeqê Sorx" 
(Şefeqa Sor) ava dike, û bi hezaran 
ciwanî bo aliyê xwe radikêşe, û karê 
wî jî sertir ji komonîzmê dibe, û di 
dawiyê de bi qazanca împeryalîzmê 
bi dawî tê. Lê heke em li rewşa Kurd- 
istanê binêrin ku rewşa wir gellek di 
cihê xwe de ye. 


PDKÎ berî wê serdemê wate rage- 
handina xebata eşkere ya PDKÎ 
çawa bû? 

Seyî Elî Rehmanî: Zêdetir ji çar me- 
han bû, ku hevalên PDKÎ, li derveyî 
îranê, û dûr ji welat, jiyan kiribûn 
û jiyaneke bi êş û azar hebûn, bi 
awayekî veşartî di nava bajaran de 
girûpên biçûk ên du - sê kesî pêk 
anîbûn, û jêve bûn ku rewş her wekî 
caran e. 

Di wê serdemê de Dr. Qasimlo hizra 
eşkerebûna xebata PDKÎ anî ber 
bas, û li roja ll'ê Reşemeya 1357'an 
(01.03.1979) di civînekê de ku pêştir 
min bas kir, xebata eşkere ya PDKÎ 
ragehand. 

Kurdistanmedia: Bas ji rûdawên 
di nav mîtînga Mehabadê de, ji me 
re bike? 

Seyîd Elî Rehmanî: Xelkekî zaf ê hiz- 
bî û xeynî hizbî, di mîtîngê de beşdar 
bûn. Jin û mêr bi hevre beşdar bûn, û 
di bîra min de ye ku nêzîkî 150 jin û 
mêr bi hevre û bi kincên curbicur, bi 
awayekî xwerist di nava meydanê de 
bi çeka Birnoyê rêjê diçûn. Ew civîn 
çar heya pênc demjimêran dom kir, 
û Dr. Qasimlo bixwe ew rêve dibir. 

Diyar e ku di wê serdemê de kes- 
ekî wekî Dr. Qasimlo mixabin me 
tunebû, ku bikare wî karî bi başî bi 
rêve bibe, eva jî sedema wê, vedi- 
gere ser vê ku PDKÎ heya niha çar 
nivş bi xwe ve dîtine. Yekem: Pêşewa 
Qazîmihemed û hevalên wî bûn ku 
piştî hiloşîna Komarê û piştî vegeşîna 
PDKÎ di sala 1327'an (1948) de, tenê 
yek kes jî ku di Komarê û avakirina 
PDKÎ de beşdarî kiribû, di vegeşîna 
PDKÎ di sala 1327 (1948) de, beşdarî 
nekirin. 

Wate ên ku di vejîna PDKÎ di sala 
1327 (1948) de beşdarî kirin, dibne 
nivşa duyemîn, ku ew jî Dr. Qasimlo 
û hevalên wî ne. 


Yekem: Pêşewa Qazîmi- 
hemed û hevalên wî bûn 
ku piştî rûxana Komarê û 
piştî vegeşîna PDKÎ di sala 
1327’an (1948) de, tenê 
yek kes jî ku di Komarê û 
avakirina PDKÎ de beşdarî 
kiribû, di vegeşîna PDKÎ 
di sala 1327 (1948) de, 
beşdarî nekirin. Wate ên 
ku di vejîna PDKÎ di sala 
1327 (1948) de beşdarî 
kirin 


pêşîn, niha nivşa sêyemîn û çaremîn 
di PDKÎ de, bi hevre xebatê dikin, û 
ezmûnan nîşanî hevdu didin. Lê ez 
ne bawerim ku %2 ji nivşa duyemîn 
ya PDKÎ, wate yên ku di salên 1327 
(1948), 1332 (1953) , 1338 (1959), 
1342 (1963), 1346-1347 (1967-68) 
xebat kirine û heps dîtine, piştî sala 
1357 (1979) beşdarî xebatê bibin. 

Kurdistanmedia: PDKÎ piştî rage- 
handina xebata xwe ya eşkere, 
tevî wê ku hemû komîteyan li 
sertaserî bajarên Kurdistanê de 
divejîne, heya çend di meydana 
eşkere ya xebatê de beşdar bû? 

Seyîd Elî Rehmanî: Berî vê ku ez 
bersiva vê pirsyarê bidim we, ez 
dixwazim tiştekê bêjim. Dr. Qasimlo 
emir dike: "Em herçend ku zêdetir 
bimînin, û neçar bi şerkirinê nebin, 
bo me qazancek zêdetir heye". Ji ll'ê 
Reşemê ve ku rêkxistin û komîteyên 
partiya me di bajaran de hatin avaki- 
rin, û bixwe hatûçûn û çalakî hebûn, 
heya 28'ê Gelawêja sala 1358'an 
(1979), ku Xomêynî biryara cîhadê li 
dijî neteweya Kurd ragehand, xebata 
eşkere ya PDKÎ berdewam bû. 

Kurdistanmedia: Gelo PDKÎ di wê 
serdemê de tenê xebata medenî 
dikir, yan çekdarî jî hebû. 


Seyîd Elî Rehmanî: Belê ratst e, 
ez li salvegera eşkerebûna xebat 
PDKÎ, di ll'ê Reşemeya 1357'an 
de, (Adara sala 1979) ku bi awayê 
mîtîng ji aliyê Dr. Qasimlo ve birêve 
çû, min beşdarî kir. Diyar e ku min 
di rojnameyên wê serdemê de dî- 


PDKÎ partiyeke nenaskirî nebû, jiber 
ku aliyê kêm dîroka Komara Kurdis- 
tanê piştgirî lê dikir, û PDKÎ cîhan di- 
nasî, û cîhanê jî ew nas dikir. Hewce 
bû ku di rojeke diyarîkirî de wî karî 
bike û bêje ku em jî di qadê de ne. 

Kurdistanmedia: Rewşa xebata 


Niha nivşa sêyemîn di PDKÎ de deh- 
silatdar e. Bo mînak birêz Mistefa 
Hicrî sala 1358'an bûye endamê 
PDKÎ. Wate navbirî ne serdema Ko- 
marê dîtiye û ne jî serdema vegeşîna 
rêkxistinên PDKÎ piştî salên 1327 
(1948) dîtiye, lê berevajiyê qonaxên 


Seyîd Elî Rehmanî: PDKÎ her tim 
çekdar bûye, lê her tim çek li ser mi- 
lan nebûye. Piştî eşkerebûna xebat 
PDKÎ, heya destpêka biraya cîha- 
da Xomêynî, tu şer û pevçûnek rû 
nedaye, da ku partiya me çekê bi kar 
bîne, û komîteyên PDKÎ di cihê xwe 
de, çalakiyên xwe dikirin. 

A: Rehîm Reşîdî 


R oja 25.02.2014'an di rêûres- 
mekê de ku ji aliyê Nawenda 
Dadwerên Amerîkayê, di 
Dadgeha Federal a bajarê Niyoy- 
orkê de pêk hat, rêz ji du dozgerên 
payebilind ên dadgeha Mîkonosê 
hate girtin. 

Ew rêûresm ji aliyê Ro'ya Hekakiyan 
nivîskara pirtûka "bikujên koşka 
Fîroze" û Xanima "Ciwana Sîbirt", 
dadwera Dadgeha Federal ya Amerî- 
ka li beşa rojhilata bajarê Niyoyorkê 
hate pêkanîn. 

Di vê rêûresmê de serbarê "C. D. 
Bîndîngil" balyozê berê yê Amerî- 
kayê li welatên Alman, Utrîş û Si- 
wîsê, çend kes ji dadwer û parêz- 
erên endamê "Nawenda Parêzerên 
bajarê Niyoyorkê" de beşdar bûn. 

Di rêûresmê de "Waylî Stiklû" parêz- 
erê dadgehê bixêrhatina mêhvanan 
kir, û bas ji giringiya civînê kir. 

Piştre "Lorîta Tiska" dadwerê ser- 
eke yê başûra Niyoyorkê axivî, û 
derheqê rêûresmeke bi vî awayî de, 
kêfxweşiya xwe eşkere kir, û di warê 
serxwebûna dadgehê, û karê yasayê 
ji bo cihgirkirina dadperweriyê ax- 
avtinek pêşkêş kir, û rêz ji tekoşîna 
dadwerên Alman girt. 

"Ciwana Sîbirt", dadwera Dadgeha 
Federal a Amerîkayê li beşa Rojhila- 
ta bajarê Niyoyorkê di axavtinekê de 
armanc ji birêvebirina rêûresmeke 
bi vî awayî şirove kir, û yasaxwazî 
ji bo pêşkevtin û dadperweriyê gir- 
ing da zanîn, û piştre xanima Ro'ya 
Hekakiyan, nivîskara pirtûka "biku- 
jên koşka fîroze" axavtinek kir. 

Wê got: "Piştî wê ku yekji rizgarbûy- 
iyên terora Mîkonosê ku mêhvanên 
wan bûye, û bîranînên xwe di der- 
heqê vê bûyerê di gel wan bas kiriye, 
her ew yek bû sedem ku pirtûkekê 
b ser bûyera Mîkonosê binivîse, û 
di encam de, piştî bilavkirina vê 
pirtûkê, êdî pirtûkê navûdengeke 
cîhanî peyda kir. 

Xanima Hekakiyan di dawiya axav- 
tina xwe de, bas ji çawaniya pirtûka 
xwe kir û li derbarê sîstema serbix- 
we ya dadgeha Alman axivî, û got ku 
dadgehê karî hemû astengên li ser 
rê bişkîne, û serbarê gefxwarinên 
îranê û pêwendiya aboriya Alman û 
îranê, hukmê xwe yê hêja der bike, 
û nekete jêr bandora berjewendiyên 
siyasî û aborî. 

Di beşeke din ji rêûresmê de, "C. D. 
Bîndîngil" balyozê berê yê Amerîka 


b Alman de, baseke siyasî pêşkêş 
kir, û ragehand ku bi baweriya wan, 
bûyera Mîkonosê bi bandor û siyasî 
bûye. 

Wî dosiyeyên Norinbêrg û terorên 
siyasî ên Rûsiyê di Alman de, wekî 
dosiyeya Mîkonosê da zanîn. 

Wê di doma axavtinên xwe de, bas 
ji axavtina Xamineyî ya wê demê, 
di Konseya Parastina Neteweyî ya 
îranê de kir, ku wî dewleta Alman 
wekî dijmin bi nav kiribû, bi sedema 
wê ku nekarîbû Dadgeha Mîkonosê 
paş bixe. 

Wî got lewra îranê biryar da ku 
hekî dadgeh karê xwe bidomîne, 
ewê hemû riyan li dijî Alman bi kar 
bînin. 

Li gorî axavtinên wê, piştre eşkere 
bû ku 32 nawendên Îslamî li Alman, 
ku soz û qewlê alîkariyê dabûne 
Tehranê, ji aliyê polîsê Alman ve, 
ketin bin çavdêriyê. Herwisa îranê 
bi dewleta Alman ragehand ku wê 
b her derê êrîşî ser berjewendiyên 
wan bikin. 

Herwis ew gefxwarin bûne sedema 
vê ku Alman gelelk kesan bixe bin 
çavdêriyê, herçend ku îranê hemû 
hewla xwe bi kar anî ku pêvajoya 
dadgehê bide sekinandin, lê bi vî 
halî jî pêvajoya dosyeyê roj bi roj 
dom kir, û di sala 1997'an de, hukmê 
xwe yê dawiyê derkir. 

Rêzdar "C. D. Bîndîngil" di dawiya 
axavtina xwe de, ragehand ku heke 
Komara îslamiya îranê dixwaze ku 
bi rojava re pêwendî hebe, hewce 
ye ku ew welat di siyasetên xwe de 


pêdeçûnê bike, da ku baweriya Ro- 
javayiyan bi dest bîne, û herwisa 
hewce ye ku Tehran rêz ji yasa û 
konvansiyonên cîhanî bigre. 

Wî herwisa got ku hukmê dadgeha 
Mîkonosê rejîma Komara îslamiya 
îranê neçar kir ku dest ji terora 
neyarên xwe li derveyî welat hil- 
gire. 

Di dawiyê de, dozgerê giştî û doz- 
gerê berê yê Alman "Eleksander 
Fon Şital" û "Birno Yost", axavtin 
kirin. "Eleksander bas ji du dîtinge- 
han ve bas ji pêvajoya dadgehê wekî 
pirseke siyasî û hiqûqî kir. 

Wê got ku Alman û xelkê Alman 
gef li wan dixwarin ku ew dosya ne 
siyasî ye, û hewce ye ku ew pêvajo 
bê sekinandin, ji aliyekî din ve raye- 
darên Tehranê gef b hinek kesan 
dixwarin ku amade bibûn alîkariya 
dadgehê bikin. 

Piştî wê jî "Birno Yost" axavtinek kir, 
û di axvtina xwe de serbarê bakirina 
ji biyavên curbicur ên karê dadgehê, 
got ku wî wekî pirseke yasayî û 
mirovî çav lê kiriye, û herwisa got 
ku pêwendiya siyasî û aboriya Ber- 
lîn û Tehranê pêvajoya karê dadge- 
hê xiste direngiyê. 

Di dawiya vê rê û resmê de, "Ra- 
birt Kohîn", berpirsyarê Nawenda 
Parêzerên Dadgeha Federal, her du 
dozger bona wergirtina xelatên rêz- 
girtinê bang kirin, û ragehand ku 
eva yekemîn car di dîrokê de ye ku 
xelatên bi vî awayî bi dadwerên ku 
xelkê Amerîkayî nebin, tê dan. 

Her du dozgerên giştî û dozgerê 


pêşîn yê Alman " Eleksander Fûn 
Şital, û Birno Yost" di nava çepikên 
beşdarên rêûresmê, û kêfxweşiya 
Kurdan de, xelatên xwe wergirtin. 

Hêjayîbasê ye ku li roja 17'ê Septam- 
bera 1992'an, Dr. Sadiq Şerefkendî 
sekreterê giştî yê PDKÎ, "Fetah 
Ebdulî", endamê Komîteya Nawendî 
û nûnerê PDKÎ li derveyî welat, Hi- 
mayon Erdelan, nûnerê PDKÎ li Ala- 
man, û Nûrî dêhkordî hevalê tevgera 
Kurdistanê li Birlînê, bûne armanca 
êrîşa terorîstî û hatin şehîdkirin, û 
pêvajoya lêkolîna vê terorê bi navê 
"Mîkonos" wate navê restorana 
ku teror têde hate encamdan, hate 
naskirin. 

Dadgeha Mîkonosê li rojên 10'ê 
Avrîla 1997'an piştî lêkolîna hûr û 
tevalî ragehand ku deshilatdarên 
rejîma îranê pîlana vê terorê darê- 
tine ku Kazim Darabî, xelkê îranê, 
û çar hemwelatiyên Lubnanî û en- 
damê Hizbulalha Lubnanê ew teror 
encam dane. 

Dadgehê ew yek piştrast kir ku 
Xamineyî rêberê rejîma Komara îs- 
lamî ya îranê, û Refsencanî serko- 
marê wê demê, Elîekber Wilayetî 
wezîrê Karûbarê Derve, û Elî Felahi- 
yan wezîrê îtilaata îranê, ji biryard- 
erên vê kuştarê bûne, lewra hukmê 
wan yê girtinê yê navneteweyî hate 
derkirin. 

Encama vî hukmî bû sedema vê ku 
welatên endamê Yekîtiya Ewropa, 
heya şeş mehan, hemû balyozên 
xwe ji Tehranê vekişînin û bi vî 
awayî pêwendiya di navera îran û 
Yekîtiya Ewropa de, bi kirîzeke kûr 
re berbirû bû. 

Komara îslamiya îranê û leyîza bi karta tekfîriyan 



Nerîna 

Lîderan 



B ûyera Septambera 2001'an 
û êrîşa rêkxirawa cîhadî ya 
Elqaîdeyê bo ser binke û 
binyatên Amerîkayê di nav xaka wî 
welatî de, destpêka qonaxeke nû 
di hevkêşeyên navneteweyî, û heya 
guhertina gellek têgeh û mijaran 
bû. 

Herçend ku lîstina bi karta îslama si- 
yasî, û binajoxwaziya Îslamî, mijar û 
diyarokeke nû nine, û heta Komara 
Îslamî bixwe jî, yek ji encamên wê 
lîstikê ye, û di çarçoveya paradayma 
şerê sar û têza kembera kesk ya Ro- 
java li dewra Yekîtiya Soviyeta pêşîn 
de, çê bû. 

Di heyama aliyê kêm sê dehikên 
derbazbûyî de, gellek welat di asta 
cîhanî û herêma Rojhilata Navîn 
de, girûpên cîhadî û tekfîrî bo ber- 
jewendiyên xwe û guherînkariya di 
hevkêşeyan de bi kar anîn. Bo mînak 
Pakistan, Erebistan û ...hwd. Di vir 
de xala giring û cihê heyrîmanê 
beşdariya îranê di vê lîstikê de ye. 

Piştî bûyera ll'ê Septamberê û 
hestkirina Komara îslamiya îranê bi 
guhertina hevkêşeyên herêmê, û en- 
camên vê pirsê, pêwendiya Hikûme- 
ta Îslamî ya îranê û Elqaîdeyê, 
û tayên tekfîrî ên wê rêkxirawê, 
guhertin bi ser de tê, û di rastî de, 
ew du alî serbarê vê ku kêşeyên kûr 
ên îdeolojîkî (bîrdozî] di nava wan 
de hebûn, bi sedema hebûna metirsî 
û berjewendiya hevpar hevalbendi- 
yan pêk tînin. Komara îslamiya îranê 
di hevalbendiyê de armancên curb- 
icur dişopîne, û hewil dide ku pitan- 
siyela cîhada tekfîrî ya Sunî ji faza 
metirsiyê ve bike derfet bo berjew- 
endiyên deshilata xwe ya Şîe. Beşek 
ji wan armancan pêk hatibûn ji: 

-Bikaranîna Elqaîde û tayên wê, 
di şerê ne rasterast a leşkerî di gel 


Rojava û pêkana berjewendiyên Ro- 
java. 

-Nifûzkirina di nava qewareya rêkx- 
istina wê tevgerê, û kontrol û xe- 
milandina wan di çarçoveya pîlanên 
Komara Îslamî de. 

-Guhertina zanyariyan di gel bereya 
dijî terorê û heta danûstandina di 
gel mohreyên Elqaîdeyê di demên 
hewce de, û beşdariya bi berçav û 
xapînok li şerê li dijî terorê de. 

-Bikaranîna karta zextê ya cîhadiyan 
bona wergirtina poanan ji Rojava li 
ser pirsa destpêregihîştina bi çeka 
navikî. 

-Berbirûkirina projeya Rojhilata 
Mezin û bakûra Afrîqayê bi têkçûnê 
re, ku ji aliyê dewleta wê demê ya 
Amerîkayê ve wekî xerîteya guher- 
tinan hatibû ragehandin. 

Lewra me dît ku piştî şerê Efxani- 
stan û îraqê eşkere bû ku Komara 
îslamiya îranê, çawan Elqaîde û 
hevalbendên xwe bo berjewendiyên 
xwe bi kar aniye. Fazeke nû ya vê lîs- 
tika Komara Îslamî bi karta girûpên 
terorîstî, piştî Buhara Erebî dest pê 
dike, û bi taybetî di şerê navxweyî 
yê Sûriyê de, û hewla xelkê wî welatî 
bo hiloşandina rejîma Beşar Esed, 
ku hewla rejîmê digihîje kopka xwe 
di vê fazê de. Hikûmeta îslamiya 
îranê vêca bi rasterêkirina pitansi- 
yela girûpên cîhadî ên destçêkirî, û 
li jêr çavdêriya xwe de, bo nav şerê 
navxwe yê Sûriyê, parastina rejîma 
Beşar Esed û berjewendiyên xwe 
kire armanc. 

Di rastî de Komara îslamiya îranê 
karî ku carek din van girûpan, di 
çarçoveya komeke pîlanên xwe de 
bi kar bîne ku pêk hatibûn ji: 
-Guherîna rûşikê sekolar- 


demokratîk ya xelk û opozisyona 
Sûriyê, bo rûçikek binajoxwaz a îs- 
lamî û terorîstî, ku ew yek niha gefê 
li berjewendiya Rojava û welatên 
herêmê dixwe. 

-Pêkanîna şer di navbera wan girû- 
pan û opozisyona rejîma Beşar 
Esed, û vekirina çendîn bereyên şer 
bi qazanca rejîma Sûriyê. 

- Xapandina bîrûraya giştî ya cîhanê j i 
guhertinan, û nîşandana vê ku bedî- 
la rejîma Sûriyê, û her guhertineke 
din, binajoxwaziya îslama Sunî ye, û 
vegeşîna hêzên terorîstî lê dikeve. 

Di vê derheqê de heta Komara îs- 
lamiya îranê di hewla vê yekê de 
bû ku Kurdan di Kurdistana Rojava 
de jî, bi şerekî bi vî awayî re ber- 
birû bike, û bi darêtina sînaryoya 
komkujiyê, û livandina hesta giştî 
ya xelkê Kurdistanê bereyeke din 
ya şer bi qazanca rejîma Beşar Esed 
veke, û di vê navberê de jî derfeta 
neteweya Kurd, bo gihîştina bi ma- 
fên xwe ji dest derxîne. Lê bi xweşî 
ve bi hûrbînî û hestkirina bi berpir- 
satiya part û aliyên Kurdî di hemû 
parên Kurdistanê de, û pêkanîna 
lêjneya lêkolîna meydanî ya taybet 
ji aliyê Desteya Amadekar ya Kon- 
gireya Neteweyî ya Kurd, ew pîlan 
di gel têkçûnê berbirû bû. 

Niha Komara îslamiya îranê bi 
yarîkirina bi karta girûpa DAÎŞ û 
di navçeyên Sunîakincî ên îraq û 
herêma Kurdistana Başûr bo aloz- 
kirina rewşê û girtina masiyan ji vê 
ava şêlû, di hewleke gellek micid de 
ye, û rasterast dezgehên ewlekariya 
rejîmê û bi taybetî hêza Quds ya 
Sipaha Pasdaran di vê derheqê de 
kar dike. 

Lê ew yarîkirina tenê bo derveyî 
îranê nine, belkû Koamara Îslamî 
di hewla vê yekê de ye ku karta 
Elqaîdeyê û girûpên tekfîrî bo si- 
naryoya rejîmê di navxwe ya welat 
û bi taybetî di herêmên Belûçistan û 
Kurdistnê bi kar bîne. 

Dara Natiq 


B i dirêjahiya dîroka xebat û 
tekoşîna PDKÎ, vê partiyê 
tevî hewildana bo rizgariya 
neteweya Kurd, li jêr zulm û zord- 
ariya hikûmeta nawendî, her tim 
berevanî ji mafê hemû neteweyên 
bindest ên îranê kiriye, û dax- 
wazkarê pêkanîna deshilateke 
demokratîk û gelî bûye, ku tewahi- 
ya pêkhateyên îranê mafê wekhev 
di birêvebirina welat de hebin, û di 
vê pêxemê de jî, nirxeke zaf dane. 

Her di vê derheqê de jî, PDKÎ di 
pêşdestî û pêngaveke dîrokî de, 
li 20.02.2005’an, bi komkirina 
nûnerên tewahiya neteweyên 
bindest ên îranê li dewra program 
û pilatformeke hevpar, li ser binge- 
ha xebat û hewildan bo pêkanîna 
sîstemeke demokratîk û feder- 
al, bo pêşeroja îranê, Kongireya 
Neteweyên îrana Federal ava kir. 

Her wekî ku di yekemîn daxuyaniya 
avakirina vê kongireyê de hatiye, 
û pêdagiriyê li ser vê eslê dike ku 
welatê îranê milkê tewahiya xelkê, 
û neteweyên wî welatî ye. 

Mafê ku bi dirêjahiya dîrokê ji 
neteweyên wî welatî hatiye stan- 
din, û herwisa qala vê yek dike, ku 
em zulm û stema neteweyî û bê 
edaletiyê, ku rejîm li hemberî wan 
neteweyan bi rêve dibe, hest pê 
dikin, û xebat û tekoşîna azadîx- 
wazên welatê me, û qurbanîdan 
di pêxema bidestvehatina dadper- 
werî û azadiyê di îranê de bilind 
dinirxînin. 

Herwisa li ser vê baweriyê ne ku 
hiloşîna rejîma dîktator û dijî gelî 
ya îranê, û avakirina hikûmeteke 
federal li ser bingeha neteweyî- 
coxrafî wekî mîkanîzmeke siyasî bo 
pêşeroja îranê dikare berdewamî û 
hevgirtina hemû neteweyên îranê 
li çarçoveya îraneke demokratîk û 
azad de biparêze, û lewra jî bi ber- 
çavgirtina vê hewcehiyê, hevgirtina 
di navbera tewahiya pêkhateyên 

welat de, em bi hewce dizanin. 
Herwekî dizanin îran welatekî 
çend netewe ye û ji şeş neteweyên 
Fars, Turkên Azerî, Kurd, Ereb, 
Belûç û Turkemen pêk hatiye, lê 
her tim li ser bingeha neteweyeke 
serdest birêve çûye, û neteweyên 
din zulmlêkirî bûne, û berdewam 
hatine serkutkirin, û sîstema siyasî 
di îranê de, tu demekê nekariye 
bersiva rastîn ya jiyana neteweyên 
îranê bide, û daxwazkarî û xwestên 
rewa ên neteweyên bindest hertim 
wekî metirsî bo ser yekparçeyiya 
xaka îranê hatiye hesibandin, û bi 
vê hêcetê berdewam hatine serkut- 
kirin, û mafên wan hatine binpêki- 
rin, û herçend îran li gorî pêkhat- 
eya xwe, ji welatekî çend neteweyî 
pêk hatiye, lê mixabin di yasaya 
bingehîn ya Komara Îslamî de, tu 
demekê ew netewe nehatine qe- 
bûlkirin, û ezmûna derbazbûyî ya 
rejîmê û hebûna destûreke pirr ji 
netebahî, vê rastiyê eyan û eşkere 
dikin ku neteweyên bindest berde- 
wam di çarçoveya dewlet û yasayên 
dijî gelî ên vê rejîmê de mafên 
wan hatiye binpêkirin, û li jêr cih- 
girkirina kultura neteweya serd- 
est, wate yek netewe, yek ziman, 
yek meseb û yek ala, bi berdewamî 
hewla asîmîlkirin û jinavbirina nas- 


nameya neteweyên bindest dane. 

Lewra em dibînin ku bi berçavgirti- 
na wav ferq û cudahiyan û bi fermî 
nenasîna wan neteweyan, diyasaya 
bingehîn ya îranê de, û binpêkirina 
mafên wan, û nîşandana îranê wekî 
yek netewe, ku neteweya Fars e, di 
yasaya wî welatî de, û diyarîkirina 
mesebekê wekî Şîeya dazdeh îmam 
û ...hwd, weha kiriye ku neteweyên 
bindest vê sîstemê bi ya xwe neza- 
nin, û bo rizgarbûna ji çewsandin, 
û zulm û zordariya rejîma dijî gelî 
ya îranê, berdewam di qada xebat 
û tekoşînê de bin. 

Kongireya Neteweyên îrana Fed- 
eral di yekemîn ragehandina xwe 
de, qala vê rastiyê dike ku Komara 
îslamiya îranê hikûmeteke totalî- 
têr e, û dijî azadî û mafê xelkê îranê 
ye, û hiloşîna vê deshilatê mercê 
yekemîn bo cihgirkirin hikûmeteke 
federal û demokratîk di îranê de 
ye, herçend Kongireya Neteweyên 
îrana Federal di destpkê de, bi 
beşdariya heft rêkxiraw û aliyên si- 
yasî ên ser bi neteweyên zulmlêkirî 
hate avakirin, lê karî ku yekdengî 
û yekgirtina siyasî û rêkxistinî 
pêk bîne, û bibe hêvina hevgirtina 
neteweyên îranê. 


Vê kongireyê şiya ku bo yekem car 
di dîroka siyasî ya îranê de, bi kom- 
kirina beşeke berçav ji rêkxiraw û 
hêz û aliyên siyasî û azadîxwaz li 
dewra pilatformeke hevpar deriyê 
hevgirtinê di navbera neteweyên 
zulmlêkirî de pêk bîne, û bi danîna 
projeyeke hevpar û lihevkirina li 
ser mîkanîzma siyasî ya pêşeroja 
îranê, li dijî hikûmeta nawendî û 
hiloşîna vê rejîmê bername hebin û 
herwisa bi berfirehkirina bazineya 
xebat û tekoşîna xwe ya siyasî, hêz 
û rêkxirawên zêdetir li dewra xwe 
kom bike. 

Lewra baştirkirin û bihêztir kirina 
Kongireya Neteweyên îran Federal 
bi gotareke hevbeş ya siyasî li der- 
heq sîstema pêşeroja îranê, tevî vê 
ku dikare bandoreke baştir di kom 
û nawendên cîhanî de hebe, hev- 
dem hevgirtina siyasî û rêkxistinî 
ya di navbera hêz û rêkxirawên 
Îranî de bihêztir dike, û îradeya 
hevgirtin û azadîxwaziyê di nav 
neteweyên îranê de bihêztir dike 
û dibe garantiya sîstema pêşerojê 
ya welat li ser bingeha federalî- 
coxrafî, û bidestvehatina tewahiya 
mafên gelên îranê. 

Mano Xelîl: "Fîlma min ya din, li 
ser cerdevanan e”. 


H: Reşad Ozkan 

Fîlma "Hengevan” (Der îmker) 
derhînerê Kurd Mano Xelîl ku ji 
aliyê Kompaniyaya "Braveheart 
internatinoal” ve hatiye berhe- 
manîn, niha li ser şaşeya sîne- 
mayên Alman tê ekrankirin. Sala 
borî vê kompaniyayê, herwisa û 
"festîvala fîlmên dekomentarî ya 
miyonşin” ku salane di meha Gu- 
lanê de tê sazkirin, fîlma "Hen- 
gevan” wekî fîlma herî baş hilbi- 
jartin. 

Derhînerê Kurd Mano Xelîl salaa 
1964'an li bajarê Qamişloyî ji 
dayîk bûye, û nêzî 20 sala ye ku li 
Swîsê dijî, û xwendina sînemayê 
li Çekislovakiyê bi dawî aniye. 
Nêzî 16 fîlman çêkiriye, û gellek 
xelatên navxweyî û navdewletî 
wergirtine. 

Mano Xelîl wekî bînerekî li sîne- 
maya "Arri-Cinema” ya li bajarê 
Miyonşin li fîlma xwe dinêrî. 
Piştî bidawîhatina ekrana fîlmê, 
"Rûdaw”ê ew hevpeyvîn di gel wî 
pêk anî. 

Rûdaw: Hûn dixwazin ku bi filî- 
ma Hengevan çi peyamekê bidin 
bîneran? 

Mano Xelîl: Di rastî de karê min 
şandina peyaman nine, ez çîrokan 
vedigêrim. Di sala 1992’an de min 
filîmek çê kir, li ser pirsa Kurd li jêr 
destê rejîma Sûriyê de. Ez heyama 


20 sala ye ku li derveyî welat im, 
û çîroka gelê Kurd li Ewropa nîşan 
didim. Helbet bi alîkariya welatên 
Ewropayî, ne bi alîkariya Kur- 
dan. Heya niha min tu alîkariyek 
ji hikûmeta Kurd, û televîzyonên 
Kurdî, peymangeha Kurdî, û parti- 
yên Kurd wernegirtiye. 

Rûdaw: Nêzî 20 sala ye ku ez li 
Swîsê dijîm, dema ku hûn fîlmê 
çê dikn, gelo hûn wekî Almanî 
hizir dikin, yan wekî Kurd? 

Mano Xelîl: Sedî sed ez bi Kurdî 
difikirim. Ez Kurd im, ez zarok 
nebûm, dema ku hatme Ewropayê. 
Min yasa li zanîngeha Demişqê 
xwend, û piştre çûme Çekislowa- 
kiyê, ku wê demê temenê min 25 
sal bû. 

Rûdaw: Gelo bi raya we, em îro 
dikarin bêjin ku me Sînemaya 
Kurdî heye? 

Mano Xelîl: Heya îro rojê sînemaya 
Kurdî tuneye, sînemaya Kurdî wê 
demê çê dibe, ku Kurdistan azad be. 
Wê demê ku sînema bo nîşandana 
fîlmên Kurdî bihê çê kirin, dema ku 
fîlmên min ne tenê li Miyonşin, Ber- 
lîn, Nemsa, û Swîsê, belkû li sîne- 
mayên Kurdistanê jî bihê ekranki- 
rin, wê demê em dikarin bêjin ku 
sînemaya Kurdî heye. Dema ku 
me fîlmek çê kir, û ew fîlm beşdarî 
festîvala navdewletî bû, eva tê vê 
wateyê ku me sînemaya Kurdî heye. 
Ez dibêjim ku sînemaya Kurdî hêla 


ji dayîknebûye. Renge diya sînema- 
ya Kurdî pêgiran be, wate ew zarok 
ku sînemaya Kurdî ye ji dayîk bibe. 
Lê gelo ew zarok wê kêmendam be, 
ciwan dibe, jîr dibe, şêt dibe, kes vê 
yekê nizane. Ez hêvîdar im ku rojek 
ji rojan ji dayîk bibe. Hekî dewleta 
Kurdistan hate avakirin, wê demê 
sînemaya Kurdî tê avakirin. 

Rûdaw: Têkiliyeke wisa di 
navbera derhîner û huner- 
mendên Kurd de heye? 

Mano Xelîl: Em hevdu nas dikin, 
heyamekê berî niha ez di festîvala 
sînemaya Duhokê de bûm, li wir, 
min gellek derhînerên Kurd dîtin. 
Hinek ji wan min taze nasîn. Di- 
yar e ku bi sedema piştevanîkirina 
hikûmeta Herêma Kurdistan, ji 
sînemakarên hemû beşên Kurdis- 
tanê, êdî bi sedan fîlman hatine çê 
kirin. Derî vekirî ye, û her kes fîlmê 
çê dike. Tenê li ser malpera Weza- 
reta Rewşenbîriya Kurdistanê, 
navê 640 derhînerên sînemayî ên 
Kurd heye. 

Rûdaw: Gelo koalîteya fîlman 
çawa ye? 

Mano Xelîl: Diyar e ku fîlmên cur- 
bicur hene, heke sînemaya Kurdî 
pêk hat, wê demê koalîte jî diyar 
dibe. Min jêve ye ku niha tiştek bi 
navê koalîteyê tuneye. 

Rûdaw: Derhînerên Kurd ên 
Bakûra Kurdistanê, piraniya 
fîlmên xwe bi zimanê Turkî çê 
dikin, gelo em dikarin bêjin eva 
sînemaya Kurdî ye? 

Mano Xelîl: Zimanê fîlmê ne giring 
e, riha fîlmê giring e. Hekî çîroka 
riha fîlmê bi Kurdî be, eva fîlm jî 
Kurdî ye. Mijara fîlmê her çi be, eva 
fîlma te bixwe, û ya welatê te ye. 
Hekî girêdayî rih û azadiya welat 
be, eva Kurdî ye. 

Rûdaw: Kurd gellek kêm dix- 
wîne, û gellek kêm jî diçe sîne- 
mayê, eva heya çi qasî asteng e 
li pêşberî vegeşîna rewşenbîrî û 
sînemaya Kurdî? 

Mano Xelîl: Çima Kurd naçe sîne- 
mayê, jiber ku kultura sînemayê 
di Kurdistanê de tuneye, mêjiyê 
sînemayî di Kurdistanê de tuneye, 
û rexne jî tuneye, jiber ku Kurd bi 
çavekî ne şîrîn li sînemayê dinêre. 

Pêştir dema ku bas ji kesekî xirap 
dikirin, digotin ew kes "Mehxwar, 
Qumarçî, Fîlm û Sînemaçî” ye. Hel- 
bet ev bîrkirin diguhere, hekî gelê 


Aşflifî 

kurd xwe ji destê dagîrkeran rizgar 
kir û serxwebûna xwe wergirt. 

Rûdaw: Çêkirina fîlmê ji cem te, 
tê çi wateyekê? 

Manao Xelîl: Ez xevnên xwe tînme 
cî. Xevna min geleke azad e, û ez bi 
riya sînemayê vê xevnê bi cî tînim. 

Rûdaw: Wekî hunermendekî 
Rojavayê Kurdistan, tu çawa li 
rewşa welat dinêrî? 

Mano Xelîl: Em bê hêvî ne, û 
dibînin ku Kurd yek nagrin, her 
malbatek çîrokekê dibêje û stranê 
distre. Gelê Kurd perçe perçe bûye. 
Hinek ji wan dibêjin ku me Kurdis- 
tan rizgar kiriye. Ji aliyekî din ve jî 
em dibînin ku 300 hezar Kurd re- 
viyane û di kempan de jiyan dikin. 
Malbata min jî parve bûye, piraniya 
wan rû li welatên Ewropayî kirine. 
Birayê min di gel pênc zarokên 
xwe, reviyabûne kempa penaber- 
an li Hewlêrê. Di hemen demê de 
hinek ji wan dibêjin ku me Kurdis- 
tan azad kiriye. Ka wan Kurdistan 
azad kiriye!? 

Rûdaw: Gelo tu dikarî herî Ro- 
javaya Kurdistanê û fîlman çê 
bikî? 


Mano Xelîl: Hekî azad bû, ezê her- 
im. Dîktatorê Sûriyê ku ciwanên 
Kurd di girtîgehan de dikuje, hêla jî 
peykerê wî yê çar metrî, di Qamîşlo 
de ye, gelo hekî heya niha peykerê 
Sedam li Hewlêrê ba, me wê gotiba 
ku Hewlêr azad e?! 

Rûdaw: Niha hûn fîlmeke nû çê 
dikin, gelo naweroka vê fîlmê li 
ser çi ye? 

Mano Xelîl: Li ser îxanetê ye. Diyar 
e ku heya îro jî bi hezaran Kurd îx- 
anetê bi gelê xwe dikin, ji dijminan 
jî xiraptir. Mirov dema ku li dîroka 
Kurdistanê dinêre, dibîne ku hemû 
şoreşên Kurdistanê, bi sedema îx- 
anetê têk çûne. Hertim îxanetkar di 
nav gelê Kurd de hebûye, bo mînak 
li Bakûra Kurdistanê bi hezaran 
cerdevanên Kurd hene ku Kurdan 
dikujin, di Başûra Kurdistanê de jî, 
250 hezar caş (cerdevan) hebûn, 
herwisa di Rojhilata Kurdistanê de 
jî, cerdevan hene, ku li dijî azadiya 
Kurd û Kurdistanê kar dikin. Diyar 
e ku di hemû cîhanê de kesên bi vî 
rengî hene. 

Em dixwazin ku bi vî awayî bi riya 
keçekê ku li Kurdistanê li bavê xwe 
digere, vê rastiyê nîşan bidin. 














Rehîm Mengurî kurê îsmayîl, sala 
1963(1342)'an li Kone Lacanê 
hatiye dinê. Rehîm Mengurî dema 
temenê xwendina wî digîje, diçe 
xwendingehê, lê mixabin weke 
piraniya zarokên din ên Kurd- 
istanê bi sedema destengî û 
hejariyê nikare dersa xwe 
bidomîne û tenê dikare 5 
salên despêkî a xwendinê 
bi dawî bîne, û neçar dibe 
destan ji xwendinê bikêşe 
û li kêleka bavê xwe dest 
bavêje karê cotkariyê. 

H:Rehîm Gereulî 


R ehîm Mengurî nasiyariya 
xwe tevî PDKÎ weha tîne zi- 
man: "Bo yekemîn car piştî 
serkevtina şoreşa gelên îranê, bi 
sedema vê ku xûşkeke Seyîd Resûl 
Babê Gewre li Kone Xanê dijiya, û 
herweha ji riya birazayekî navbirî 
ve, min PDKÎ nas kir”. 

Rehîm Mengurî herweha şêweya 
tevlîbûna xwe bi refên pêşmergên 
PDKÎ re, weha tîne ziman: "Sala 
1983(1362)’an ji rêya hevalekî 
xwe bi navê Hesen Açek Kurê Mi- 
hemed ve, ez bûme endamê PDKÎ, 
û piştre di sala 1984(1363)’an de, 
şaneya me ji aliyê îtilaata îranê ve 
hat eşkerekirin, yek ji hevalên me 
bi navê Ebûbekir Azervîn ku ber- 
pirsyarê şaneyê bû ji aliyê hêzên 
Komara Îslamî ve hat girtin, û mix- 
abin piştî heftiyekê di bin îşkencê 
de canê xwe ji dest da, û şehîd ket. 
Ez reviyam û ber bi Bender Ebasê 
ve çûm, piştî salekê wate di sala 
1985(1364)’an de cardin vegeri- 
yam mala xwe, piştî vegeriyana 


min, hêzên îtilaatê çekdarekî xwe 
bi navê Seyîd Rehman Tahirî kurê 
Seyîd Mihemed ku li ser îzna hizbê 
çeka dewletê hilgirtibû, şande pey 
min, da ku min destbiser bike, di 
dema revînê de navbirî gote min 
hekî tu tevlî partiyê nebî wê bêyî 
girtin, wî çaxî min biryara xwe da 
û tevî du hevalên xwe em hatin û 
li pişt gundê Gezgezk a Pîranan me 
xwe radestî lika 31 a hêza Aware 
kir û bi fermî bûn pêşmergê PDKÎ". 

Rehîm Mengurî birîndarbûna xwe 
di dema şer de weha tîne ziman: 
"Ez di heyamê pêşmergatiya xwe 
de sê caran hatime birîndarkirin, 
cara yekemîn li gundê Mêşedê 
ya Menguratiyê bi Qomparê ha- 
time birîndarkirin, cara duyemîn 
li gundê Husênabad a ser bi ba- 
jerê Bokanê bi gulleya Kilaşînkofê 
ez birîndar ketim, û herweha cara 
sêyemîn li zozanên Paneser û Dûs- 
er bi Katyûşayê birîndar ketim”. 

Rehîm Mengurî rojên herî xweş 


û herweha herî nexweş ên ji- 
yana pêşmergatiya xwe, weha ji 
xwînerên Agiriyê re tîne ziman: 
"Roja herî xweş a jiyana min ku tu 
caran ji bîra min naçe ev e ku, Seyîd 
Resûl Ehmedî naskirî bi Seyîd 
Resûl Çûke got ku tevî min were û 
emê herin bal Dr. Qasimlo, wî çaxî 
sikirtariyaya PDKÎ li Gewredêyê bû, 
em çûn û tevî Dr. Qasimlo rûniştin, 
û hinek bas û pirsyarên herêmê ji 
Seyîd Resûl pirsyar kirin, eva roja 
herî xweş a jiyana min bû, jiber ku 
yekemîn cara min bû ku ez bi dîtina 
rêberê xwe şa bibim. 

Her weha roja herî nexweş a jiya- 
na min ev e ku em çar pêşmerge 
li herêma Lacanê û li çiyayê Şaz û 
Qazê bûn, demjimêr 4’ê piştî nîvro 
Mihemed Reşe bi bêsîmê peyamek 
da, min peyam wergirt û cedwela 
xwe derxist, di peyamê de hatibû 
ku Dr. Qasimlo şehîd ketiye, min 
demûdest cardin bi bêsîmê pey- 
wendî bi Kak Mihemed ve girt û 
min nexwast ku ez basê şehîdketina 
Dr. Qasimlo bikim, lê min gotê ku 
peyama te çima weha hatiye? 


Ev peyame rast e? Wî jî got belê 
rast e, min jêre got gelo piştî 
Dr. Qaimlo êdî em çi bikin? 
Navbirî jî di bersiva min de 
got emê rêbaza şehîd Qasimlo 
bidomînin û li ser xebata xwe 
berdewam bin, eva jî roja herî 
nexweş a jiyana min e ku tu 
caran ji bîra min naçe”. 

Rehîm Mengurî derheq jiyana 
xwe ya hevpar dibêje: "Di Bu- 
hara sala 1989(1368)'an de, 
min tevî pêşmergeyeke partiya 
xwe, bi navê Gewher Şêrxanî 


xelkê gundê Maswê ya ser bi bajarê 
Nexedê jiyana hevpar ava kir, me 
daweta xwe li Qendîlê û li gundê 
Lêwjê kir û berhema jiyana me jî 2 
keç û 2 kur in". 

Rehîm Mengurî rû li xelkê Kurdis- 
tanê dike û bi vê peyamê dawiyê bi 
hevpeyvîna xwe tîne: "Bi sedema 
vê ku em niha jî di halê xebat û 
şoreşê de ne, min tu çavnihêriyek 
ji partiiya xwe nine, lê ez daxwazê 
ji xelkê Kurdistanê dikim ku her- 
dem weke berê piştevanê PDKÎ 
bin, tevî hevdu baş bin, îxanetê bi 
netewa xwe nekin û bi neteweya 
xwe piştqahîm bin, hûn jî her Kurd 
in, hûn bo rejîmekê kar dikin ku bi 

dirê- _ jahiya dîrokê 

her Kurdan 
t e p e s e r 
dike, lewra 
daxwazê 
ji we di- 
kim ku 
vegerin ser 
rêya rast”. 








Keça xwendekar a Kurd di zanîngeha Urmiyê de hate kuştin 


R ojal’êAdarê (10.12.1392) 
termê bê can ê Şeyda 
Hatemî xelkê gundê "Nowi” a 
ser bi devera Mirgewer a Ur- 
miyê, di xevgeha zanîngeha 
Endaziyariya Cotkariyê ya Na- 
zlûyê de, hat dîtin. 

Polîsê taybet bi tawanan piştî 
lêkolînên xwe ragehand ku 
Şeyda Hatemî bi awayekî asayî 
canê xwe ji dest nedaye, belkî 
hatiye kuştin. 

Eva di demekê de ye ku heya 
niha tu kes li ser kêysa kuştina 
şeyda Hatemî nehatiye des- 
teserkirin, û herweha şêweya 
kuştina navbirî jî ne dîhar e. 


Riha Şeydaya 
dilovan şad be 

Şeyda Hatemî 
xwendekara kurd 
ya ku di Zanîngeha 
Urmiyê de hat kuştin 





Kongireya navnetewî ya Lawên Sosyalîst "IUSY" bi dawî hat 




Di bereberê Newrozê de, gef li çalakên Kurd tê xwarin 


P iştî çend rojan kar û 
gengeşeya mijarên pey- 
wendîdar bi lawan di 
seranserê cîhanê de, kon- 
gireya 30’mîn a Yekitîya Lawên 
Navnetewî ên Sosyal Demokrat 
dawî bi karê xwe anî. 

Di kongirê de hejmarek raporên 
curbicur derheq bi rewşa netewên 
cîhanê û yek ji wan netewa Kurd 
hatin pêşkêşkirin, û têde raporên 
aborî, pirsa hejarî, demokrasî û 
sêkolarîzim û rapora siyasî a taybet 
bi neteweyên curbicur ên cîhanê 


piştî bas û gengeşê hatin pejiran- 
din. 

Di vê kongireyê de li ser pêşniyara 
nûnerê Yekîtiya Lawên Demokrata 
Kurdistana îran, di rapora taybet 
bi netewên cîhanê de, xalek li ser 
piştevanî ji mafên neteweya Kurd 
li her çar beşên Kurdistanê hate 
pejirandin û herweha di beşek 
din a karê kongirê de Evîn Incir 
weke sekretera giştî a IUSY û her- 
weha Aştî Azerefşan nûnera Yekî- 
tiya Lawên Demokrat a Kurdis- 
tana îranê weke endama Desteya 
çavedêr a IUSY hatin hilbijartin. 


- 


N ûçegehaniya"Kurdpa’’yê 
ragehand ku çalakek 
ferhengî bi navê Seyvan 
Îbrahîmî xelkê Dizlî ya ser bi 
bajarê Seholawayê, ji aliyê îti- J 
laata Sipaha Pasdaran ve hatiye 
gazî kirin, û li dor birêvebirina 
rêûresma cejna Newrozê, gefa 
destbiserkirin û zewtkirina 
alavên hûnerî ên navbirî jî 
hatiye xwarin. 


Eva di demekê de ye ku Seyvan 
Îbrahîmî ragehandibû ku wê 
rêûresmekê bona cejna Newroza 
îsal li gundê xwe lidar bixe. Lê [ 
heya niha 2 caran ji aliyê hêzên j 
îtilaata Sipahê ve hatiye gazîki- 
rin, û ketiye bin lêpirsîn û gefên | 
curbicur de. 

Di heyama du salên derbazbûyî 
de, nawendên ewlekarî û îdar- 
eya "Emakên” a bajarên Kurdis- 






tanê, dengbêj û girûpên curbicur 
ên hunerî haydar dikin ku hekî 
di rêûresm û boneyên taybet bi 
newrozê di gund û bajaran de, 
beşdariyê bikin, wê digel cezaya 
girtîgehê berbirû bin. 















Mamostayekê mûçeya xwe bo çêkirina xwend- 

ingehekê danî 



M amostayeke kurd ûxelkê 
bajarê Bokanê bi mer- 
ema çêkirina xwending- 
ehekê li gundê "Kûlawa", mûçeya 
saleke xwe bo îdareya perwerde 
û hînkirina wê bajarê danî. 

Li gorî nûçegehaniyan, Jiyan Keh- 
rîzanî mamostaya xwendingeha 
gundê "Saroqamîş” ya Bokanê di 


têkoşîneke xêrxwazî de, dest bi 
komkirina pere bo çêkirina xwend- 
ingeha gundê "kûlawa” kir. 

Mamostaya han di sala derbazbûyî 
de mûçeya seleke xwe bo zarokên 
bêserperest ên gundên derdora 
Bokanê danî bû. 

Jiyan Kehrîzanî, sedemên hewlên 


xêrxwaziyê bo çêkirina xwend- 
ingehan, û herwisa alîkarîkirin bo 
piroseya xwendina di gundan de 
vegerand. 

Di vê derheqê de, berpirsê "îdar- 
eya Perwerde û Hînkirinê” ya ba- 
jarê Bokanê, tevî piştrastkirina 
hewla xêrxwaziyê, got ku hêvîdar 
im mînakên wekî mamosta Jiyanê 
zaf bin. 


Nawendeke Wergêrandinê ya zimanê kurdî 

hate damezrandin 



Kemal Tahirnijad berpirsê "Xaneya 
Wergêrandina Hojîn” di gotinekê 
de ragehand, bi merema dewle- 
mendkirina pirtûkxaneyên kurdî 
û herwisa pêkanîna nawendekê bo 
wan kesane ku heyama çend salan 
e di warê wergêrandinê de kar 
dikin, me "Xaneya Wergêrandina 
Hojîn” ava kir. 

Di dirêjahiya gotinên xwe de nav- 
birî got: "Heke em bûdceyê werbig- 
rin, yan me piştevaniya malî hebe, 
em dikarin karên berbiçav, ne tenê 
li ser asta îranê, belkî li ser asta 
cîhanê jî, xizmetên girîng bo gel û 


kitêbxaneyên kurdî bikin, û got ku 
mixabin zimanê kurdî heya niha jî 
nebûye zimanekî zanistî, û eva jî bi 
vê manayê nine ku zimanê kurdî 
şiyana vê yekê tuneye, lê heya niha 
kar bo nehatiye kirin, lewra hewla 
me eva ye ku em zêdetir karê zanistî 
bikin, û giringiyê bidne vî warî. 

Kemal Tahirnijad berpirsê "Xaneya 
Wergêrandina Hojîn” û yek ji rêve- 
berên "Encûmena Me wlewiyê kurd” 
li bajarê Sinê ya Rojhilata Kurd- 
istanê, daxwazê ji hemû wergêr 
û edîbên kurd dike ku pêşniyar û 
alîkariya wan bikin. 


I i bo xizmetkirina bi zimanê 
I kurdî, yekemîn Nawenda 
J Wergêrandinê ya taybet bi zi- 
manê kurdî, "Xaneya Wergêran- 
dina Hojîn" li bajarê Sineya 
Rojhilata Kurdistanê, hate ava- 
kirin. 


Li gorî nûçegehaniyan, "Xaneya 
Wergêrandina Hojîn” li bajarê Sine, 
bi serperestiya Kemal Tahirnijad 
çalakvanê kurd yê çandî, ji aliyê 
îdareya tomarkirina belgeyên fer- 
mî û îdareya "ferheng û îrşad”ê ve 
derfeta fermî ya karkirinê pê hate 
dan. 


^gflifr 

D 


Gotinên 

Navdaran 



Em ji welatê xwe hez 
bikin, ew welatê bavê me ye 

jî 

Schiller 

Li diranên hespa ku diyarî 
tête dayin nayê nihêrîn 

St.Jerome 

Yê ku carekê derewan bike, 
dikare careke din jî bike 

Henry Fielding 

Tu tişt mîna derewan miro- 
van biçûk nake 

Çexov 

Mirovên derewîn pir sondan 
dixwin 

Alfieri 

Derewîn, rastiyê jî bibêje kes 
jê bawer nake. 

Cicero 

Dîroka mirovatiyê, dîropka 
fikrê ye. 

H.G. Wells 

c. &yjyyyn jirîn brswsn.in. 

A: Mahir Berwarî 


1- Lawkê Deştanî, çû serê 
banî, qun tîjtir e ji didanî. 

- Lawk ê Elman a, digerit li 
ser bana, quntîjtire ji didan 
a. - Çeq e leq e/meqe, heçî yê 
destê xwe bidê ehmeq e. 
Dûpişk 

2- Zil e wekî zîwan 
nexişandiye wek tîman, ne 
dîne û ne îman, yarê hemî 
rihan. - Tiştek heye tiştinok, 
li nav kevir e xiştinok, ne ber 
heye ne piştok. 

Mar 

3- Apê sincik bazda quncik - 
Helhelîko melmelîko, simbêl 
tîjo guh belîko. 

Mişk 

4- Fatka melê, têtu ji kelê, rih 
pêvene, simbê belê. - Helhela 
simbêl bela, wê di- gerhit li 
ser lêvêt kutela. 

Pişîk- kitik 

5- Tiştekê mino tiştanî, li ser 
textê sultanî, pêxêmberî şûrê 
xwe di stû danî. - Di avê de 
pêlewan e, li be- jayiyê/dêmî 
bê can e. 

Masî 

6- Himhime, darî bisime. - 
Hindî min li bîr e, Mihemed 
axa wezîr e, li nav teyra, êkê bi 
şîr e. 

darkoke 

Têdîtin: Amadekar dest- 
kariya 

devoka metelokan 
nekiriye 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 



























































Parlemênta Turkiyê pêşniyara daxistina xwendingehên ser bi Gulen pejirand 




Bi milyonan dersxwan, bona ku xwe 
ji bo îmtihanên çûna bo zanîngehê 
amade bikin, di wan xwendingehan 
de dersê dixwînin. 


Dahata sereke ya tevgera li jêr 
rêberiya Gulen ya naskirî bi "Te- 
vgera Xizmetkariyê”, ku derbaz- 


bûyiyeke 50 salî heye, ji wan polên 
xwendinê bi dest tê. 


Gulen ku di Amerîkayê de jiyana 
xwe derbaz dike, di van mehên 
dawiyê de, navbera wî û ser- 
okwezîrê Turkiyê têk çûye. Erdox- 
an wî bi darêtina pîlanan li dijî xwe 
tomatbar dike. 

Li gorî biryara parlementoya Tur- 
kiyê, di destpêka meha Septam- 
bera 2015’an de, ew xwendingeh 
wê bêne daxistin. 


Mana li ser Mirîxê heram e 


L i gorî nûçeya "Xelîc Taym”ê, 
Komîteya Fiqhî ya birêve- 
birina karûbarên Îslamî 
ya dewleta Ebozebî, bi derkirina 
fetwayekê çûna bê veger a Mis- 
ilmanan bo ser Mirîzê heram 
kiriye. 

Li gorî gotina wan "Dadgeha 
Xwedayî" di Mirîxê de jî kar dike. 

Feqîhên Ebozebiyê di fetwaya xwe 
de ragehandin ku her kes, serbarê 
haydariya ji van metirsiyan here 
Mirîxê, û li wir can bide, roja qi- 
yametê, dê ew cezaya bi ser de bihê 


sepandin ku bo xwekujiyê 
berçav hatiye girtin. 

Hêjayî basê ye ku kompani- 
yayeke Holendî projeyeke 
bi navê "Mars One" dani- 
ye, ku li gorî wê, heya sala 
2023’an ewê yekemîn girû- 
pa Torîstên Mirîxê bişînin 
wir. 

Li gorî rapora "Xelîc Taym"ê 
di nava bi hezaran kesên ku 
navnivîsî kirine, 500 hem- 
welatiyên Erebistanê yan 
hemwelatiyên welatên ken- 
davê têne dîtin. 




Jina herî bi temen ya bûyera Holokastê koça 

dawiyê kir 


A lîs Hirts- Samir Piyanîst û paşmayiya Holokastê li temenê 110 saliyê, di Lend- 
enê de koça dawiyê kir. Hefteyekê berî niha fîlma belgeyî ya jiyana wê, kete nava 
rikeberiyên Oskarê de. 

Alîs Hirts ku li sala 1903’an, di Piragê de ji dayîk bibû, her di demên ciwaniya xwe de perw- 
erdeya hînbûna Piyanoyê dît, û di temenê 16 saliyê de, bû endama herî ciwan ya Akadimi- 
ya mozîka Piragê. Navbirî di gel kurê xwe ji wan 20 hezar êxsîran bûn ku di dema gihîştina 
arteşa Şorewiya pêşîn bo kempa "Tirîsîn Iştat" zindî man. Lê mêrê wê, di kempa "Daxû'û" de, 
bi nexweşiya Tîfosê canê xwe ji dest da. 

Piştî bidawîhatina şerê duyemîn ê cîhanî Hirts- Samir çû Îsraîllê, û piştî 31 salan çû Lendenê. 
Jiyana navbirî bû bingeha çêkirina fîlma bi navê "The Lady in Number 6: Music Saved my Life’’ 
(jinek di hejmara şeş de, mozîkê jiyana min rizgar kir). Ew film piştre bû berbijar bo "baştirîn 
fîlmên kurt" di festival sînemayî ya Oskar de. 



















